text:
определен в точка 4.10.7. от настоящото правило, производителят трябва да предостави на органа по одобряването на типа план на техниките за следене, които възнамерява да използва в допълнение към изискваните съгласно допълнение 3 към приложение 9Б, за диагностициране на ефектите, разглеждани в точка 2.3.1.1.
 2.3.1.2.1.
 След като органът одобри този план, производителят трябва да приложи тези техники в СБД, за да получи одобрение на типа.
 2.3.2. Изисквания за следене във връзка с устройствата за последваща обработка на прахови частици
 2.3.2.1
 Работните показатели на устройствата за последваща обработка на прахови частици, включително филтрирането и процесите на непрекъснато регенериране, трябва да бъдат следени за праговите стойности на БД, посочени в таблица 1.
 2.3.2.2.
 В случай на филтър за прахови частици от дизелов двигател с преминаване на потока през преграда (DPF) производителят може да избере да приложи изискванията за следене на работните показатели, определени в допълнение 8 към приложение 9Б, вместо изискванията от точка 2.3.2.1., ако може да докаже с техническа документация, че в случай на влошаване има положителна корелация между загубата на ефективността на филтриране и загубата на спада на налягането („диференциално налягане“) по целия филтър при работните условия на двигателя, определени в изпитването, описано в допълнение 8 към приложение 9Б.
 2.4. Алтернативно одобрение
 2.4.1. Подлежи на уточняване (1)
 2.4.2. Като алтернатива на изискванията, определени в точка 4. от приложение 9Б, и изискванията, описани в настоящото приложение, производителите на двигатели, чието световно годишно производство на двигатели от тип двигател, предмет на настоящото правило, е по-малко от 500 двигателя годишно, могат да получат одобрение на типа на въз основа на изискванията на настоящото правило, когато компонентите на системата на двигателя за контрол на емисиите се следят поне за непрекъснатост на веригата и за нелогични и недостоверни сигнали от датчиците, а системата за последваща обработка на отработили газове се следи поне за пълен отказ на функционирането. Производителите на двигатели, чието световно годишно производство на двигатели от тип двигател, предмет на настоящото правило, е по-малко от 50 двигателя годишно, могат да получат одобрение на типа въз основа на изискванията на настоящото правило, когато компонентите на системата на двигателя за контрол на емисиите се следят поне за непрекъснатост на веригата и за нелогични и недостоверни сигнали от датчиците („следене на компоненти“).
 Не се разрешава производител да използва алтернативните разпоредби, определени в настоящата точка, за повече от 500 двигателя годишно.
 2.4.3. Органът по одобряването на типа уведомява страните по договора за обстоятелствата, свързани с всяко одобрение на типа, издадено съгласно точка [2.4.1. и] точка 2.4.2.
 2.5. Съответствие на производството
 Системата за бордова диагностика е предмет на изискванията за съответствие на производството, определени в точка 8.4. от настоящото правило.
 Ако органът по одобряването на типа реши, че е необходима проверка за съответствие на производството на СБД, проверката трябва да се проведе в съответствие с изискванията, определени в точка 8.4. от настоящото правило.
 3. ИЗИСКВАНИЯТА КЪМ РАБОТНИТЕ ПОКАЗАТЕЛИ
 3.1. Изискванията към работните показатели са онези, определени в точка 5. от приложение 9Б.
 3.2. Прагови стойности на СБД
 3.2.1. Праговите стойности на БД (наричани по-долу ПСБД), приложими за СБД, са


text:
онези, определени в редове „общи изисквания“ от таблица 1 за двигатели със самовъзпламеняване чрез сгъстяване и от таблица 2 за двигатели, използващи като гориво газ, и двигатели с принудително запалване, монтирани на превозни средства, принадлежащи към категория M3, на превозни средства от категория N2 с максимална допустима маса над 7,5 t и на превозни средства от категория N3.
 3.2.2. До края на периода на въвеждане, определен в точка 4.10.7. от настоящото правило, се прилагат праговите стойности на БД, определени в редове „период на въвеждане“ от таблица 1 за двигатели със самовъзпламеняване чрез сгъстяване и в таблица 2 за двигатели, използващи като гориво газ, и двигатели с принудително запалване, монтирани на превозни средства, принадлежащи към категория M3, на превозни средства от категория N2 с максимална допустима маса над 7,5 t и на превозни средства от категория N3.
 Таблица 1
 ПСБД (двигатели със самовъзпламеняване чрез сгъстяване)
 Гранична стойност в mg/kWh
 NOx
 Маса на праховите частици
 Период на въвеждане
 1 500
 25
 Общи изисквания
 1 200
 25
 Таблица 2
 ПСБД (всички двигатели, използващи като гориво газ, и двигатели с принудително запалване, монтирани на превозни средства, принадлежащи към категория M3, на превозни средства от категория N2 с максимална допустима маса над 7,5 t и на превозни средства от категория N3)
 Гранична стойност в mg/kWh
 NOx
 CO
 (2)
 Период на въвеждане
 1 500
 Общи изисквания
 1 200
 4. ИЗИСКВАНИЯ КЪМ ДОКАЗАТЕЛСТВАТА
 4.1. Изискванията към доказателствата са онези, определени в точки 6 и 7 от приложение 9Б.
 5. ИЗИСКВАНИЯ КЪМ ДОКУМЕНТАЦИЯТА
 5.1. Изискванията към документацията са онези, определени в точка 8. от приложение 9Б.
 6. ИЗИСКВАНИЯ КЪМ ДЕЙСТВИЕТО В РАБОТЕН РЕЖИМ
 Изискванията на настоящата точка се прилагат за уредите за следене на СБД в съответствие с предписанията на приложение 9В.
 6.1. Технически изисквания
 6.1.1. Техническите изисквания за оценка на действието в работен режим на системи за бордова диагностика (СБД), включително изискванията относно комуникационните протоколи, знаменателите, числителите и тяхното увеличаване, са онези, определени в приложение 9В.
 6.1.2. По-специално отношението на действието в работен режим (IUPRm) за специфичен уред за следене m на СБД трябва да се изчислява по следната формула:
 където:
 „числителm“ означава числителят на специфичен уред за следене m и представлява показанието на брояч, указващ броя на случаите, когато дадено превозно средство е било експлоатирано при наличието на всички условия за следене, позволяващи на този специфичен уред за следене да открие неизправност;
 И
 „знаменателm“ означава знаменателят на специфичен уред за следене m и представлява показанието на брояч, указващ броя на циклите на кормуване, които се отчитат от този специфичен уред за следене [или „през които настъпват събития от значение за този конкретен уред“].
 6.1.3. Отношението на действието в работен режим (IUPRg) за група уреди за следене g на превозно средство трябва да се изчислява по следната формула
 където:
 „числителg“ означава числителя на група уреди за следене g и представлява действителната стойност (числител m) на специфичния уред за следене m, който има най-ниско отношение на действието в работен режим, определено в точка 6.1.2., от всички уреди за следене в тази група уреди за следене g на борда

type: contracts

jurisdiction: EU


text:
на определено превозно средство;
 и
 „знаменателg“ означава знаменателя на група уреди за следене g и представлява действителната стойност (знаменателm) на специфичния уред за следене m, който има най-ниско отношение на действието в работен режим, определено в точка 6.1.2., от всички уреди за следене в тази група уреди за следене g на борда на определено превозно средство.
 6.2. Минимално отношение на действието в работен режим
 6.2.1. Отношението на действието в работен режим IUPRm на монитор m на СБД, както е определено в точка 5 от приложение 9В, трябва да бъде по-голямо или равно на минималното отношение на действието в работен режим, IUPRm (мин.), приложимо за уреда за следене m през целия срок на експлоатация на двигателя, определен в точка 5.4. от настоящото правило.
 6.2.2. Стойността на минималното отношение на действието в работен режим IUPR(мин.) е 0,1 за всички уреди за следене.
 6.2.3. Изискването на точка 6.2.1. се счита за изпълнено, ако за всички групи уреди за следене g са спазени следните условия:
 6.2.3.1.
 средната стойност от всички стойности на всички превозни средства, оборудвани с двигатели, принадлежащи към разглеждано семейство двигатели с БД, е равна или по-голяма от IUPR(мин.), и
 6.2.3.2.
 повече от 50 % от всички двигатели, разгледани в точка 6.2.3.1., имат IUPRg, което е равно или по-голямо от IUPR(мин.).
 6.3. Изисквания към документацията
 6.3.1. Документацията, свързана с всеки следен компонент или система и изисквана съгласно точка 8. от приложение 9Б, трябва да включва следната информация относно данни за действието в работен режим:
 а)
 критериите за увеличаване на числителя и знаменателя;
 б)
 всеки критерий за увеличаването на числителя или знаменателя.
 6.3.1.1.
 Всеки критерий за изключване на увеличаването на генералния знаменател трябва да се добави към документацията, посочена в точка 6.3.1.
 6.4. Декларация за съответствието на действието на бордовата диагностика в работен режим
 6.4.1. При подаването на заявление за одобрение на типа производителят трябва да предостави декларация за съответствието на действието на бордовата диагностика в работен режим в съответствие с образеца, даден в допълнение 2. Освен тази декларация съответствието с изискванията на точка 6.1. трябва да се провери посредством допълнителните правила за оценка, определени в точка 6.5.
 6.4.2. Декларацията, посочена в точка 6.4.1., трябва да бъде приложена към документацията, свързана със семейството двигатели със СБД, изисквана съгласно точки 5. и 6.3. от настоящото приложение.
 6.4.3. Производителят трябва да съхранява регистри, които съдържат всички данни от изпитвания, техническите и производствените анализи и друга информация, която може да служи като основа за декларацията за съответствие на действието на бордовата диагностика в работен режим. Производителят предоставя тази информация на разположение на органа по одобряването на типа при поискване.
 6.4.4. През периода на въвеждане, посочен в точка 4.10.7. от настоящото правило, производителят трябва да бъдат освободен от предоставяне на декларацията, изисквана съгласно точка 6.4.1.
 6.5. Оценка на действието в работен режим
 6.5.1. Действието на БД в работен режим и съответствието с точка 6.2.3. от настоящото приложение се доказва най-малко съгласно процедурата, определена в допълнение 1 към настоящото приложение.
 6.5.2. Националните органи и техните пълномощни представители могат да изискват допълнителни изпитвания, за да проверят съответствието с точка


text:
6.2.3. от настоящото приложение.
 6.5.2.1.
 За да докажат несъответствие с изискванията на точка 6.2.3. от настоящото приложение, на основата на разпоредбите на точка 6.5.2. от настоящото приложение, органите трябва да покажат за поне едно от изискванията на точка 6.2.3. от настоящото приложение несъответствие с ниво на доверителната вероятност 95 %, на базата на извадка от поне 30 превозни средства.
 6.5.2.2.
 Производителят трябва да има възможност за установяване на съответствие с изискванията на точка 6.2.3. от настоящото приложение, за които е доказано несъответствие съгласно точка 6.5.2.1. от настоящото приложение, като използва изпитване, основаващо се на извадка от поне 30 превозни средства, с по-висока доверителната вероятност от изпитването, споменато в точка 6.5.2.1.
 6.5.2.3.
 За изпитвания, извършени съгласно точки 6.5.2.1. и 6.5.2.2., както органите, така и производителите трябва да разкриват съответните подробности, като например тези, свързани с избора на превозните средства, на другата страна.
 6.5.3. Ако се установи несъответствие с изискванията на точка 6.2.3. от настоящото приложение, съгласно точки 6.5.1. или 6.5.2. от настоящото приложение, трябва да се вземат коригиращи мерки в съответствие с точка 9.3. от настоящото правило.
 (1) Настоящата точка подлежи на уточняване във връзка с бъдещи алтернативни одобрения (напр. транспониране на Euro VI в Правило No 83).
 (2) ПСБД за CO ще бъдат определени на по-късен етап.
 Допълнение 1
 Оценка на действието в работен режим на система за бордова диагностика (СБД)
 A.1.1. Общи положения
 A.1.1.1. В настоящото допълнение се определя процедурата, която трябва да бъде следвана при доказване на действието на системата за бордова диагностика в работен режим по отношение на разпоредбите на точка 6. от настоящото приложение.
 A.1.2. Процедура за доказване на действието на СБД в работен режим
 A.1.2.1. Действието в работен режим на СБД на семейство двигатели се доказва от производителя на органа по одобряването на типа, издал одобрението на типа за съответните двигатели или превозни средства. Доказателството изисква преценка на действието в работен режим на СБД на всички семейства двигатели със СБД в рамките на разглежданото семейство двигатели (фиг. 1).
 Фигура 1
 Две семейства двигатели със СБД в рамките на едно семейство двигатели
 A.1.2.1.1. Доказването на действието в работен режим на СБД се организира и провежда от производителя в тясно сътрудничество с органа по одобряването на типа.
 A.1.2.1.2. При доказването на съответствие производителят може да използва съответните елементи, които са използвани за доказване на съответствието на семейство двигатели със СБД в рамките на друго семейство двигатели, при условие че това предходно доказване е осъществено не повече от две години преди текущото доказване (фиг. 2).
 A.1.2.1.2.1.
 Производителят обаче не може след това да използва тези елементи за доказване на съответствие на трето или последващо семейство двигатели, освен ако всяко от тези доказвания не се осъществява в рамките на две години от първото използване на елементите за доказване на съответствие.
 Фигура 2
 Предварително доказано съответствие на семейство двигатели с OBD
 A.1.2.2. Доказването на действието в работен режим на СБД се извършва по същото време и със същата честота, както доказването на съответствието в експлоатация, определено в приложение 8.
 A.1.2.3. Производителят докладва на органа по одобряването на типа графика и


text:
плана за вземане на извадка за целите на изпитването за съответствие при първоначалното одобряване на типа на ново семейство двигатели.
 A.1.2.4. Типовете превозни средства без комуникационен интерфейс, който позволява събирането на необходимите данни за действието в работен режим, посочено в приложение 9В, с липсващи данни или с нестандартен протокол за данни се считат за несъответстващи.
 A.1.2.4.1. Отделните превозни средства с механични или електрически повреди, които не позволяват събирането на необходимите данни за действието в работен режим, посочено в приложение 9В, се изключват от проучването за съответствие в експлоатация, но типът превозно средство не се счита за несъответстващ, освен ако броят на превозните средства, които отговарят на изискванията за вземане на проба, не е достатъчен, за да позволи правилното провеждане на проучването.
 A.1.2.5. Типове двигатели или превозни средства, при които събирането на данни за действието в работен режим влияе на работните показатели на БД по отношение на следенето, се считат за несъответстващи.
 A.1.3. Данни за действието в работен режим на БД
 A.1.3.1. Данните за действието в работен режим на БД, които подлежат на разглеждане при оценяването на съответствието на семейство двигатели със СБД, са онези, които са записани от СБД съгласно точка 6. от приложение 9В и предоставени на разположение съгласно точка 7. от посоченото приложение.
 A.1.4. Избор на двигател или превозно средство
 A.1.4.1. Избор на двигател
 A.1.4.1.1. В случай че семейство двигатели с БД се използва в няколко семейства двигатели (фиг. 2), производителят избира двигатели от всяко от тези семейства двигатели за доказване на действието в работен режим на посоченото семейство двигатели с БД.
 A.1.4.1.2. Всеки двигател от конкретно семейство двигатели със СБД може да бъдат включен в едно и също доказване, дори ако системите за следене, с които са оборудвани, са от различни поколения и с различно ниво на модификации.
 A.1.4.2. Избор на превозни средства
 A.1.4.2.1. Разновидности превозни средства
 A.1.4.2.1.1.
 За целите на класифициране на превозните средства, за които трябва да се извърши доказване, трябва да бъдат разгледани 6 разновидности превозни средства:
 a)
 за превозни средства от категория N: превозни средства за превоз на товари на дълги разстояния, разносни превозни средства и други, като например превозни средства, използвани в строителството;
 б)
 за превозни средства от категория M: туристически и междуградски автобуси, градски автобуси и други, като например превозни средства от категория M1.
 A.1.4.2.1.2.
 Когато е възможно, се избират превозни средства от всяка разновидност в проучването.
 A.1.4.2.1.3.
 Трябва да има поне 15 превозни средства от разновидност.
 A.1.4.2.1.4.
 В случаите, когато семейство двигатели с БД е използвано в няколко семейства двигатели (фиг. 2), броят на двигателите от всяко от тези семейства двигатели в рамките на разновидност превозни средства трябва да бъде възможно най-представителен за техния дял по отношение на продадените превозни средства и превозните средства в експлоатация за съответната разновидност превозни средства.
 A.1.4.2.2. Квалифициране на превозно средство
 A.1.4.2.2.1.
 Избраните двигатели трябва да са монтирани на превозни средства, регистрирани и експлоатирани в държава от страните по договора.
 A.1.4.2.2.2.
 Всяко превозно средство трябва да има документация за техническото обслужване, която да показва, че превозното средство е било правилно поддържано и обслужвано в съответствие


text:
с препоръките на производителя.
 A.1.4.2.2.3.
 Проверява се нормалното функциониране на СБД. Всички показания за неизправност от значение за самата СБД, които се съхраняват в паметта на СБД, трябва да бъдат документирани и да се извършат необходимите ремонти.
 A.1.4.2.2.4.
 Двигателят и превозното средство не трябва да показват признаци на неправилно използване като претоварване, зареждане с неподходящо гориво или друг вид неправилно използване, или други фактори като непозволено изменение, които биха могли да повлияят на работните показатели на СБД. Кодовете за повреда на СБД и информацията относно работните часове, съхранявани в компютърната памет, трябва да бъдат сред показанията, взети предвид при определяне на това, дали превозното средство е било предмет на неправилно използване или не може да бъде включено в проучването по други причини.
 A.1.4.2.2.5.
 Всички компоненти на системата за контрол на емисиите и на СБД в превозното средство трябва да отговарят на заявеното в приложимите документи за одобрение на типа.
 A.1.5. Проучвания на действието в работен режим
 A.1.5.1. Събиране на данни за действието в работен режим
 A.1.5.1.1. В съответствие с разпоредбите на точка A.1.6. производителят трябва да снеме следната информация от СБД на всяко превозно средство в проучването:
 a)
 VIN (идентификационен номер на превозното средство);
 б)
 числителg и знаменателg за всяка група уреди за следене, записани от системата в съответствие с изискванията на точка 6. от приложение 9В;
 в)
 генералния знаменател;
 г)
 стойността на брояча на циклите на запалване;
 д)
 общия брой работни часове на двигателя.
 A.1.5.1.2. Резултатите от групата уреди за следене, които са предмет на оценка, не се зачитат, ако не е достигната минимална стойност 25 за нейния знаменател.
 A.1.5.2. Оценка на действието в работен режим
 A.1.5.2.1. Действителното отношение на действието в работен режим на група уреди за следене на отделен двигател (IUPRg) се изчислява от числителяg и знаменателяg, снети от СБД на съответното превозно средство.
 A.1.5.2.2. Оценката на действието в работен режим на семейството двигатели с БД в съответствие с изискванията на точка 6.5.1. от настоящото приложение се прави за всяка група уреди за следене в рамките на семейството двигатели с БД, разглеждани в разновидност превозни средства.
 A.1.5.2.3. За всяка разновидност превозни средства, определени в точка A.1.4.2.1. от настоящото допълнение, действието на БД в работен режим се счита за доказано за целите на точка 6.5.1 от настоящото приложение тогава и само тогава, когато за всяка група уреди за следене g са спазени следните условия:
 a)
 средната стойност на стойностите
 на разглежданата извадка е по-голяма от 88 % от IUPR(мин.), и
 б)
 повече от 34 % от всички двигатели в разглежданата извадка имат стойност за IUPRg, равна или по-голяма от IUPR(мин.).
 A.1.6. Доклад за органа по одобряването на типа
 Производителят предоставя на органа по одобряването на типа доклад за действието в работен режим на семейство двигатели с БД, който съдържа следната информация:
 A.1.6.1. списък на семействата двигатели в рамките на разглежданото семейство двигатели с БД (фиг. 1);
 A.1.6.2. следната информация относно превозните средства, разглеждани при доказването:
 a)
 общият брой на превозните средства, разглеждани при доказването;
 б)
 брой и тип на разновидностите превозни средства;
 в)
 VIN (идентификационният номер на превозното


text:
средство) и кратко описание (тип—вариант—версия) на всяко превозно средство;
 A.1.6.3. информация за действието в работен режим за всяко превозно средство:
 a)
 числителg, знаменателg, отношение на действието в работен режим (IUPRg) за всяка група уреди за следене;
 б)
 генерален знаменател, стойност на брояча на циклите на запалване, общ брой работни часове на двигателя;
 A.1.6.4. резултатите от статистиката на действието в работен режим на всяка група уреди за следене:
 a)
 средна стойност на стойностите
 на извадката;
 б)
 брой и процент на двигателите в извадката, които имат IUPRg, равно или по-голямо от IUPRm(мин.).
 Допълнение 2
 Образец на декларация за съответствие на действието в работен режим на система за бордова диагностика (СБД)
 „(Наименование на производителя) удостоверява, че двигателите в това семейство двигатели с БД са проектирани и произведени така, че съответстват на всички изисквания от точки 6.1. и 6.2. от приложение 9А.
 (Наименование на производителя) прави тази декларация добросъвестно след извършване на съответната техническа оценка на действието в работен режим на СБД на двигателите в рамките на от семейството двигатели с БД за целия приложим обхват от условия на работа и на околната среда.
 [дата]“
 ПРИЛОЖЕНИЕ 9Б
 ТЕХНИЧЕСКИ ИЗИСКВАНИЯ ЗА СИСТЕМИ ЗА БОРДОВА ДИАГНОСТИКА (СБД)
 1. ВЪВЕДЕНИЕ
 В настоящото приложение се определят техническите изисквания относно системите за бордова диагностика (СБД) за контрол на емисиите от системи на двигателя, обхванати от настоящото правило.
 Настоящото приложение се основава на хармонизирания в световен мащаб за СБД Световен технически регламент (gtr) No 5).
 2. ПОДЛЕЖИ НА УТОЧНЯВАНЕ (1)
 3. ОПРЕДЕЛЕНИЯ
 3.1. „Система за бързо сигнализиране“ означава бордова система на превозното средство, която информира водача или друга заинтересована страна, че СБД е открила неизправност.
 3.2. „Потвърждаващо калибрирането число“ означава число, което е изчислено и докладвано от системата на двигателя за потвърждаване на цялостността на калибрирането и софтуера.
 3.3. „Следене на компоненти“ означава следенето на входящи компоненти за аварии на електрическите вериги и нелогични сигнали, както и следенето на изходящи компоненти за аварии на електрическите вериги и функционални повреди. То се отнася до компоненти, които са електрически свързани с регулатора/регулаторите на системата на двигателя.
 3.4. „Потвърден и действащ ДКП“ означава ДКП, който е съхранен по времето, когато СБД прави заключение за съществуването на неизправност.
 3.5. „Непрекъснат индикатор за неизправност (ИН)“ означава индикатор за неизправност, който дава постоянна индикация през цялото време, докато ключът е в положение контакт (вкл.) с работещ двигател (вкл. запалване – работещ двигател).
 3.6. „Недостатък“ означава технология на СБД за следене или друга характеристика на СБД, която не отговаря на подробните изисквания на настоящото приложение.
 3.7. „Повреда в електрическата верига“ означава неизправност (напр. отворена верига или късо съединение), която води до излизане на измервателните сигнали (т.е.напрежения, токове, честоти и т.н.) извън обхвата, в който предавателните функции на датчика са проектирани да действат.
 3.8. „Семейство двигатели със СБД на емисии“ означава групирането от производителя на системи двигатели, които имат общи методи на следене/диагностициране на неизправностите, свързани с емисиите.
 3.9. „Следене на праговите стойности на емисиите“ означава следене за неизправност, която води до надвишаване на праговите стойности на БД за емисиите (ПСБД), и което е съставено от едната или


text:
от двете посочени по-долу възможности:
 a)
 измерване на преките емисии с помощта на датчик/датчици за емисии от изходната тръба на последния шумозаглушител и модел за корелация на преките емисии към специфичните емисии на приложимия изпитвателен цикъл;
 б)
 показание за увеличаване на емисиите посредством взаимовръзка на входящата/изходящата информация от компютъра към специфичните емисии от изпитвателен цикъл.
 3.10. „Функционална повреда“ означава неизправност, при която изходящ компонент не отговаря на командата на компютъра по очаквания начин.
 3.11. „Технология при неизправност на контрола на емисиите (MECS)“ означава технология в рамките на системата на двигателя, която се задейства в резултат на свързана с емисиите неизправност.
 3.12. „ИН статус“ означава положението на команда на ИН, като непрекъснат ИН, кратък ИН, ИН при поискване или изключеното му положение.
 3.13. „Следене“ (вж.„следене на праговите стойности на емисиите“, „следене на работата“ или „следене за главна функционална повреда“).
 3.14. „Изпитвателен цикъл на БД“ означава цикъл, по времето на който система на двигател работи на изпитвателен стенд на двигател, за да се оцени реакцията на СБД на наличието на квалифициран влошен компонент.
 3.15. „Базов двигател на СБД“ означава система на двигател, която е била избрана от семейство СБД на емисиите и на която болшинството от конструктивните елементи на БД са представителни за това семейство.
 3.16. „Индикатор за неизправност (ИН) при поискване“ означава индикатор за неизправност, който дава постоянна индикация в отговор на поискване, направено ръчно от мястото на водача, докато ключът е в положение контакт (вкл.) с неработещ двигател (вкл. запалване – загасен двигател).
 3.17. „Непотвърден диагностичен код за повреда“ означава диагностичен код за повреда, който се съхранява от СБД, защото уред за следене е открил ситуация, в която може да е налице неизправност по време на текущата или последно приключилата работна последователност.
 3.18. „Потенциален диагностичен код за повреда“ означава диагностичен код за повреда, който се съхранява от СБД, защото уред за следене е открил ситуация, в която може да е налице повреда, но се изисква допълнителна оценка за потвърждение. Потенциален диагностичен код за повреда е непотвърден диагностичен код за повреда, който не е бил потвърден и задействан.
 3.19. „Действал диагностичен код за повреда“ означава вече потвърден и задействан диагностичен код за повреда, който остава съхранен след като СБД е заключила, че неизправността, която е източник на диагностичен код за повреда, е престанала да е налице.
 3.20. „Нелогичен сигнал“ означава неизправност, представляваща сигнал от отделен датчик или компонент, който се различава от очаквания, при преценяването му спрямо сигналите, подадени от останалите датчици или компоненти на контролната система. Нелогичните сигнали включват неизправности, които водят до излизане на измервателните сигнали (т.е. напрежения, токове, честоти и др.) извън обхвата, в който предавателните функции на датчика са проектирани да действат.
 3.21. „Готовност“ означава статус, указващ дали уред за следене или група от уреди за следене са работили от времето на последното изтриване, извършено по външно задание или команда (напр. на четящо устройство на БД).
 3.22. „Кратък индикатор за неизправност“ означава индикатор за неизправност, който дава постоянна индикация от момента, в който ключът е завъртян в положение контакт (работещ) и двигателят е запален (работещо запалване –


text:
работещ двигател) и който изгасва след 15 секунди или когато ключът е завъртян в изключено положение, в зависимост кое от двете събития настъпи първо.
 3.23. „Идентификация на калибрирането на софтуера“ означава серия от буквено-цифрени знаци, която идентифицира свързаната с емисиите калибровка/софтуерна версия(и), инсталирани на системата на двигателя.
 3.24. „Следене за главна функционална повреда“ означава следене за неизправност, която води до пълна загуба на желаното функциониране на системата.
 3.25. „Цикъл на загряване“ означава достатъчна работа на двигателя, така че температурата на охладителя да се е повишила от пускането на двигателя най-малко с 22 K (22 °C / 40 °F) и достига минимална температура 333 K (60 °C / 140 °F) (2).
 3.26. Съкращения
 AES
 спомагателна технология за контрол на емисиите;
 CV
 вентилация на картера;
 DOC
 окисляващ катализатор за дизел;
 DPF
 филтър или уловител за прахови частици от дизел, включително филтър за прахови частици от дизел с катализатор и уловители с постоянно регенериране (CRT);
 DTC
 диагностичен код за повреда;
 EGR
 рециркулация на отработилите газове;
 HC
 въглеводород;
 LNT
 уловител за NOx от бедни смеси (или NOx абсорбер);
 LPG
 втечнен нефтен газ;
 MECS
 технология за неизправности в контрола на емисии;
 NG
 природен газ;
 NOx
 азотни оксиди;
 OTL
 пределни стойности на БД;
 PM
 прахови частици;
 SCR
 селективна каталитична редукция;
 SW
 стъклочистачки;
 TFF
 следене за главна функционална повреда;
 VGT
 турбина с променлива геометрия;
 VVT
 променливо газоразпределение.
 4. ОБЩИ ИЗИСКВАНИЯ
 В контекста на настоящото приложение, система за бордова диагностика за контрол на емисии трябва да има способността да открива неизправности или да указва тяхното настъпване посредством индикатор за неизправност, да идентифицира вероятната област на неизправност чрез информация, съхранена в компютърната памет и да предава тази информация извън двигателя.
 СБД трябва да бъде така проектирана, конструирана и инсталирана в превозното средство, че да може да идентифицира типовете неизправности за целия срок на експлоатация на двигателя. За постигане на тази цел органът по одобряването на типа приема, че двигатели, които са използвани по-дълго от предписания срок на експлоатация, могат да покажат признаци на влошаване на работните характеристики и чувствителността на СБД, при което праговите стойности на БД за емисиите могат да бъдат превишени, преди СБД да сигнализира на водача на превозното средство за неизправност.
 Горният параграф не удължава отговорността на производителя на двигателя за съответствие на двигателя отвъд предписания срок на експлоатацията (т.е. периода от време или разстоянието, за които стандартите за емисиите и граничните стойности на емисиите продължават да се прилагат).
 4.1. Заявление за одобрение на СБД
 4.1.1. Първично одобрение
 Производителят на система на двигател може да подаде заявление за одобрение на СБД по един от следните три начина:
 a)
 производителят на система на двигател подава заявление за одобрение на отделна СБД, като демонстрира, че СБД е в съответствие с всички разпоредби на настоящото приложение;
 б)
 производителят на система на двигател подава заявление за одобрение на семейство СБД на емисиите, като демонстрира, че базовата система на двигател със СБД от семейството е в съответствие с всички разпоредби на настоящото приложение.
 Производителят на система на двигател подава заявление за одобрение на СБД, като демонстрира, че СБД отговаря на критериите


text:
за принадлежност към семейство СБД на емисиите, което вече има сертификат.
 4.1.2. Разширение/Промяна на съществуващ сертификат
 4.1.2.1. Разширение за включване на нова система на двигател в семейство СБД на емисиите
 По искане на производителя и с одобрението на органа по одобряването на типа нова система на двигател може да бъде включена като член на сертифицирано семейство СБД на емисиите, ако всички системи на двигател в така разширеното семейство СБД на емисии все още имат общи методи за следене/диагностициране на свързани с емисиите неизправности.
 Ако всички конструктивни елементи на СБД на базовата система на двигател със СБД са представителни за тези на новата система на двигател, то базовата система на двигател със СБД остава непроменена и производителят променя пакета от документация съгласно точка 8. от настоящото приложение.
 Ако новата система на двигател съдържа конструктивни елементи, които не са представени в базовата система на двигател със СБД, но самата тя може да представлява цялото семейство, то новата система на двигател става нова базова система на двигател със СБД. В такъв случай се демонстрира, че новите конструктивни елементи на СБД съответстват на разпоредбите от настоящото приложение и комплектът документи се променя съгласно точка 8. от настоящото приложение.
 4.1.2.2. Разширяване, което урежда конструктивна промяна, засягаща СБД
 По искане на производителя и с одобрението на органа по одобряването на типа може да бъде издадено разширение на съществуващия сертификат в случай на конструктивна промяна на СБД, ако производителят докаже, че конструктивните промени съответстват на разпоредбите от настоящото приложение.
 Комплектът документи се променя съгласно точка 8. от настоящото приложение.
 Ако съществуващият сертификат се отнася до семейство СБД на емисиите, производителят представя на органа по одобряването на типа доказателства, че методите на следене/диагностициране на свързаните с емисиите неизправности все още са общи за семейството и че базовата система на двигател със СБД все още е представителна за семейството.
 4.1.2.3. Промяна на сертификата, която да отразява рекласификация на неизправностите
 Настоящата точка се прилага, когато вследствие искане на органа, издал одобрението, или по собствена инициатива, производителят подава заявление за промяна на съществуващ сертификат, с цел рекласификация на една или повече неизправности.
 Съответствието на новата класификация се демонстрира съгласно разпоредбите на настоящото приложение и комплектът документи се променя съгласно точка 8. от настоящото приложение.
 4.2. Изисквания към следенето
 Всички свързани с емисиите компоненти и системи, включени в система на двигател, се следят от СБД в съответствие с изискванията, определени в допълнение 3 и, в случай на двигатели или превозни средства, работещи с два вида гориво, в раздел 7. от приложение 15. Не се изисква обаче СБД да използва отделен уред за следене за откриване на всяка неизправност, посочена в допълнение 3 и, в случай на двигатели или превозни средства, работещи с два вида гориво, в раздел 7. от приложение 15.
 СБД следи също собствените си компоненти.
 Точките от списъка в допълнение 3 към настоящото приложение изброяват системите или компонентите, които да бъдат следени от СБД и описват видовете следене, което се очаква за всеки един от тези компоненти или системи (т.е. следене на праговите стойности на емисиите, следене на работата, следене


text:
на главна функционална повреда и следене на компоненти).
 Производителят може да реши да бъдат следени допълнителни системи и компоненти.
 4.2.1. Избор на техниката на следене
 Органите по одобряването на типа могат да одобрят използването от страна на производителя на тип техника за следене, различен от споменатия в допълнение 3 или, в случай на двигатели или превозни средства, работещи с два вида гориво, в точка 7. от приложение 15. Производителят демонстрира, че избраният тип следене е устойчив, навременен и ефикасен (т.е. чрез технически аргументи, резултати от изпитвания, предишни споразумения и т.н.).
 В случай на система и/или компонент, които не са обхванати в допълнение 3 или, в случай на двигатели или превозни средства, работещи с два вида гориво, в точка 7. от приложение 15, производителят предоставя за одобрение на органа по одобряването на типа подход на следене. Органът по одобряването на типа одобрява избрания тип следене и техниката на следене (т.е.следене на праговите стойности на емисиите, следене на работата, следене на главна функционална повреда и следене на компоненти), ако производителят е демонстрирал, спрямо изброените в допълнение 3 или, в случай на двигатели или превозни средства, работещи с два вида гориво, в точка 7. от приложение 15, че избраният тип следене е устойчив, навременен и ефикасен (т.е. чрез технически аргументи, резултати от изпитвания, предишни споразумения и т.н.).
 4.2.1.1. Корелация с действителни емисии
 В случая на следене на прагови стойности на емисии се изисква изясняване на корелацията им със специфични емисии на изпитвателен цикъл. Тази корелация типично се демонстрира на изпитвателен двигател в лабораторна обстановка.
 Във всички други случаи на следене (т.е. следене на работата, следене на главна функционална повреда и следене на компоненти) не е необходимо установяване на корелация с действителните емисии. Органът по одобряването на типа обаче може да изиска данни от изпитванията, за да утвърди класификацията на ефектите от неизправностите, както е описано в точка 6.2. от настоящото приложение.
 Примери:
 Електрическа неизправност може да не изисква установяване на корелация, защото тя е неизправност от тип да/не. Неизправност на филтъра за прахови частици от дизелов двигател, следена посредством спада на налягането, може да не изисква установяване на корелация понеже предшества неизправност.
 Ако производителят докаже, съгласно изискванията за доказателство от настоящото приложение, че при пълна повреда или отстраняване на компонент или система емисиите не биха превишили праговите стойности на СБД, се приема следене на работата на този компонент или система.
 Когато се използва датчик на емисиите в изпускателна тръба за следене на емисиите на специфичен замърсител, всички останали уреди за следене могат да бъдат освободени от по-нататъшно съотнасяне към действителните емисии на този замърсител. Независимо от това, такова освобождаване не изключва нуждата от включване на тези уреди за следене, при използване на друга техника на следене, като част на СБД, тъй като уредите за следене все още са необходими с цел изолиране на неизправността.
 Всяка неизправност неизменно се класифицира съгласно точка 4.5. въз основа на въздействието ѝ върху емисиите, независимо от типа следене, използвано за откриването на неизправността.
 4.2.2. Следене на компоненти (вътрешни/външни компоненти/системи)
 В случай на вътрешни компоненти, които са част от


text:
системата на двигателя, СБД открива като минимум повреди на електрическата верига и, където е осъществимо, нелогични сигнали.
 След това диагностиката на нелогични сигнали установява дали количеството изходящи показания на датчика е нецелесъобразно високо или нецелесъобразно ниско (т.е. налице е „двустранна“ диагностика).
 Доколкото е осъществимо и със съгласието на органа по одобряването на типа, СБД открива поотделно нелогични сигнали (напр. стойности, нецелесъобразно високи или нецелесъобразно ниски) и повреди на електрическата верига (напр. стойности, по-високи от обхвата и по-ниски от обхвата). Освен това се съхраняват уникални диагностични кодове за повреди за всяка различна неизправност (напр. стойности, по-високи от обхвата, по-ниски от обхвата и нелогичен сигнал).
 В случай на външни компоненти, които са част от системата на двигателя, СБД открива като минимум повреди на електрическата верига и, където е осъществимо, дали липсва съответна функционална реакция на компютърните команди.
 Доколкото е осъществимо и със съгласието на органа по одобряването на типа, СБД открива поотделно нелогични сигнали (напр. стойности, нецелесъобразно високи или нецелесъобразно ниски) и повреди на електрическата верига (стойности, по-високи от обхвата и по-ниски от обхвата) и съхранява уникални диагностични кодове за повреда за всяка различна неизправност (напр. стойности, по-високи от обхвата, по-ниски от обхвата, функционална повреда).
 СБД извършва също следене на логичността на информация, която идва от компоненти, които не принадлежат към системата на двигателя, когато тази информация представлява риск за надлежното функциониране на системата за контрол на емисиите и/или системата на двигателя, или се предоставя на такива компоненти.
 4.2.2.1. Изключения при следене на компонентите
 Следене за повреди на електрическата верига и, доколкото е осъществимо, функционалността, както и нелогични сигнали на системата на двигателя не се изисква, ако са изпълнени следните условия:
 a)
 повредата има за резултат увеличаване на емисиите на който и да е замърсител с по-малко от 50 % от регулираните гранични стойности на емисиите; и
 б)
 повредата не е причина за които и да е емисии да превишат регулираните гранични стойности на емисиите (3), и
 в)
 повредата не оказва въздействие на компонент или система, които правят възможна надлежната работа на СБД; и
 г)
 повредата не забавя или засяга значително способността на системата за контрол на емисиите да работи така, както е проектирана първоначално (напр. отказ на системата за нагряване на реагента при студени условия не може да се разглежда като изключение).
 Определянето на въздействието върху емисиите се извършва на стабилизирана система на двигател в изпитвателна камера на динамометричен стенд на двигател съгласно процедурите за демонстрация от настоящото приложение.
 Когато тази демонстрация не води до окончателни заключения по отношение на критерия от буква г), производителят предоставя на органа по одобряването на типа съответни елементи на проектирането, като например добра инженерна практика, технически съображения, симулация, резултати от изпитвания и др.
 4.2.3. Честота на следене
 Уредите за следене работят непрекъснато, по всяко време, когато са изпълнени условията за следене или веднъж по време на работна последователност (напр. при уреди за следене, които водят до увеличаване на емисиите, когато работят).
 По искане на производителя органът по одобряването на типа може да одобри уреди за следене, които не работят непрекъснато. В този случай производителят уведомява


text:
ясно органа по одобряването на типа и описва условията, при които уредът за следене работи и обосновава предложението със съответни елементи на проектирането (напр. добра инженерна практика).
 Уредите за следене работят по време на приложимия изпитвателен цикъл за СБД, посочен в точка 7.2.2.
 Счита се, че уредът за следене работи непрекъснато, ако той работи при честота, не по-малка от два пъти в секунда и установява наличието или отсъствието на неизправност, свързана с дадения уред, в рамките на 15 секунди. Ако от входящ или изходящ компонент на компютъра се взема проба по-рядко от два пъти на секунда за целите на контрол на двигателя, уредът за следене се счита също, че работи непрекъснато, ако системата установява наличието или отсъствието на неизправност, свързана с дадения уред, всеки път, когато се взема проба.
 За компоненти и системи, които работят непрекъснато, не е необходимо да се задейства изходящ компонент/система с единствена цел следенето на този изходящ компонент/система.
 4.3. Изисквания за записване на информацията на БД
 Когато е открита неизправност, но все още не е потвърдена, възможната неизправност се разглежда като „потенциален диагностичен код за повреда“ и съответно се записва статус „непотвърден ДКП“. „Потенциален ДКП“ не води до задействане на системата за бързо сигнализиране съгласно точка 4.6.
 В рамките на първата работна последователност дадена неизправност може да бъде непосредствено разглеждана като „потвърдена и активна“, без да бъде считана за „потенциален ДКП“. На такава неизправност се дава статус „непотвърден ДКП“ и „потвърден и действащ ДКП“.
 В случай на неизправност, при която има нова поява на предишен активен статус, на тази неизправност по избор на производителя може директно да бъде даден статус „непотвърден ДКП“ и „потвърден и действащ ДКП“, без да ѝ бъде даван статус „потенциален ДКП“. Ако на тази неизправност е даден потенциален статус, тя запазва също и предишния активен статус, докато все още не е потвърдена или активна.
 Системата за следене заключава дали е налице неизправност преди края на първата работна последователност след първото откриване на неизправността. Тогава „потвърден и действащ ДКП“ се запазва в паметта и се задейства системата за бързо сигнализиране съгласно точка 4.6.
 В случай на възстановяващ се MECS (т.е. работата автоматично се завръща към нормално протичане и MECS е деактивиран при следващото пускане на двигателя) не необходимо да се запазва в паметта „потвърден и действащ ДКП“, освен когато MECS е наново задействан преди края на следващата работна последователност. В случай на невъзстановяващ се MECS „потвърден и действащ ДКП“ се запазва в паметта, веднага щом е задействан MECS.
 В някои специфични случаи, когато уредите за следене имат нужда от повече от две работни последователности, за точното откриване и потвърждаване на неизправност (напр. уреди за следене, които използват статистически модели или по отношение на потреблението на флуиди от превозното средство) органът по одобряването на типа може да позволи използването на повече от две работни последователности за следене, при условие че производителят обоснове необходимостта от по-дълъг период за следене (напр. чрез технически доводи, опитни резултати, производствен опит и т.н.).
 Когато потвърдена и активна неизправност вече не се открива от системата през пълна работна последователност, при


text:
началото на следващата работна последователност на тази неизправност се дава предишният активен статус, който се запазва, докато информацията на БД, свързана с тази неизправност, не е изтрита с четящо устройство или е изтрита от компютърната памет съгласно точка 4.4.
 Бележка: Изискванията, предписани в настоящата точка, са илюстрирани в допълнение 2 към настоящото приложение.
 4.4. Изисквания за изтриване на информацията на БД
 Самата СБД не изтрива диагностичния код за повреда и приложимата информация (включително свързаната информация за моментното състояние) от паметта на компютъра, преди ДКП да е предишния активен статус за най-малко 40 цикъла на загряване или 200 часа работа на двигателя, което събитие настъпи първо. СБД изтрива всички ДКП и цялата приложима информация (включително свързаната информация за моментното състояние) при поискване от четящо устройство или уреда за поддръжка.
 4.5. Изисквания за класификация на неизправностите
 Класификацията на неизправностите определя класа, към който е причислена неизправност, когато такава неизправност е открита, съгласно изискванията от точка 4.2. от настоящото приложение.
 Дадена неизправност се причислява към един клас за периода на експлоатация на превозно средство, освен ако органът, издал сертификата, или производителят определи, че е необходима нова класификация на неизправността.
 Ако дадена неизправност попада в различни класове за различни регулирани емисии замърсители или за въздействието ѝ върху други възможности за следене, неизправността се причислява към класа, който има предимство в технологията за селективно представяне.
 Ако вследствие на откриване на неизправност е задействан MECS, тази неизправност се класифицира въз основа на въздействието на задействания MECS върху емисиите или въздействието му върху други възможности за следене. Тогава неизправността се причислява към клас, който има предимство в технологията за селективно представяне.
 4.5.1. Клас „А“ неизправност
 Дадена неизправност се обозначава като клас „А“ неизправност, когато се приема,че съответните прагови стойности на БД (ПСБД) са превишени.
 Приема се, че емисиите трябва да не превишават ПСБД, когато се появява този клас неизправност.
 4.5.2. Клас „Б1“ неизправност
 Дадена неизправност се обозначава като клас „Б1“, когато съществуват обстоятелства, които потенциално водят до емисии, които превишават ПСБД, но чието точното въздействие върху емисиите не може да бъде преценено и по този начин действителните емисии според обстоятелствата могат да бъдат над или под ПСБД.
 Примери за неизправности клас „Б1“ могат да включват неизправности, открити от уреди за следене, които правят заключения за емисии въз основа на показания на датчици или ограничени възможности за наблюдение.
 Неизправностите клас „Б1“ включват неизправности, които ограничават способността на СБД да извършва следене на неизправности клас „А“ или клас „Б1“.
 4.5.3. Клас „Б2“ неизправност:
 Неизправност се обозначава като клас „Б2“, когато се приема, че съществуват обстоятелства, които влияят на емисиите, но не до ниво, което превишава ПСБД.
 Неизправности, които ограничават способността на СБД да извършва следене на неизправности клас „Б2“ се класифицират като клас „Б1“ или „Б2“.
 4.5.4. Клас „В“ неизправност
 Неизправност се обозначава като клас „В“, когато съществуват обстоятелства, които, ако бъдат следени, се приема, че влияят на емисиите, но до ниво, което не превишава регулираните крайни стойности емисиите.
 Неизправности, които ограничават способността на СБД да извършва следене на неизправности клас В се класифицират като клас „Б1“ или „Б2“.


text:
4.6. Система за бързо сигнализиране
 Повредата на компонент от системата за бързо сигнализиране не трябва да причинява спирането на функционирането на СБД.
 4.6.1. Спецификация на индикатора за неизправност
 Индикаторът за неизправност трябва да е визуален сигнал, видим при всякакви условия на осветление Индикаторът за неизправност трябва да включва жълт или кехлибарен (определен в Правило No 37 на ИКЕ на ООН) предупредителен сигнал, обозначен със символа 0640 в съответствие със стандарт ISO 7000:2004.
 4.6.2. Схеми на осветяване на ИН
 В зависимост от откритата(откритите) от СБД неизправност/и, ИН се осветява съгласно един от режимите на задействане, описани в таблицата, която следва:
 Режим на задействане 1
 Режим на задействане 2
 Режим на задействане 3
 Режим на задействане 4
 Условия за задействане
 Липса на неизправност
 Клас „В“ неизправност
 Броячи на клас „Б“ и „Б1“ неизправност < 200 h
 Клас „А“ неизправност или брояч на „Б1“ > 200 h
 Ключ в положение контакт/ работещ двигател
 Няма представяне на екран
 Технология за селективно представяне
 Технология за селективно представяне
 Технология за селективно представяне
 Ключ в положение контакт/ загасен двигател
 Хармонизирана технология за представяне
 Хармонизирана технология за представяне
 Хармонизирана технология за представяне
 Хармонизирана технология за представяне
 Технологията за представяне изисква ИН да бъде задействан съгласно класа, в който неизправността е била класифицирана. Тази технология се заключва със софтуерен код, който при обикновени условия не трябва да е достъпен посредством четящото устройство.
 Технологията за задействане на ИН при ключ в положение контакт, загасен двигател е описана в точка 4.6.4.
 Фиг. Б1 и фиг. Б2 илюстрират предписаните технологии за ключ в положение контакт, загасен/работещ двигател.
 Фиг. Б1
 Изпитване на крушката и показание за готовност
 Фигура Б.2
 Технология за представяне на неизправности: приложима е единствено селективна технология
 4.6.3. Задействане на ИН при работещ двигател
 Когато ключът е поставен в положение контакт и двигателят е стартиран (работещ двигател), ИН получава команда „ИЗКЛ“, освен когато са изпълнени разпоредбите на точка 4.6.3.1.
 4.6.3.1. Технология на ИН за представяне
 За целта на задействане на ИН, непрекъснатият ИН има предимство пред краткия ИН и ИН при поискване. За целта на задействане на ИН, краткият ИН има предимство пред ИН при поискване.
 4.6.3.1.1. Клас „А“ неизправности
 СБД дава команда за непрекъснат ИН при съхраняване на потвърден диагностичен код за повреда, свързан с неизправност клас „А“.
 4.6.3.1.2. Клас „Б“ неизправности
 СБД дава команда за кратък ИН при последващо поставяне на ключа в положение контакт след съхраняване на потвърден диагностичен код за повреда, свързан с неизправност клас „Б“.
 Всеки път, когато броячът на „Б1“ достигне 200 часа, СБД дава команда за непрекъснат ИН.
 4.6.3.1.3. Клас „В“ неизправности
 Производителят може да предостави информацията за неизправности клас „В“ чрез използването на ИН при поискване, който е наличен до стартирането на двигателя.
 4.6.3.1.4. Схема за дезактивиране на ИН
 Непрекъснатият ИН превключва в кратък ИН, ако настъпи единично следено събитие и неизправността, която първоначално е задействала непрекъснат ИН, не е открита по време на текущата работна последователност и непрекъснатият ИН не е задействан вследствие от друга неизправност.
 Краткият ИН се изключва, ако неизправността не е открита през 3 последващи поредни работни последователности след


text:
работната последователност, при която уредът за следене е установил отсъствието на съответната неизправност, и ИН не е задействан поради друга неизправност от клас „А“ или „Б“.
 Фигури 1, 4А и 4Б в допълнение 2 към настоящото приложение илюстрират съответно изключването на кратък ИН и непрекъснат ИН в различни случаи на прилагане.
 4.6.4. Задействане на ИН при ключ в положение контакт/неработещ двигател
 Задействането на ИН при ключ в положение контакт/неработещ двигател се състои от две последователности, разделени от 5 секунди с изключен ИН:
 a)
 първата последователност е проектирана да осигури показание за функционалността на ИН и готовността на следените компоненти;
 б)
 втората последователност е проектирана да осигури показание за наличие на неизправност.
 Втората последователност се повтаря, докато двигателят не се стартира (4) (работещ двигател) или ключът не е поставен в изключено положение.
 По искане на производителя това задействане може да се извършва само веднъж за дадена работна последователност (напр. при система старт-стоп).
 4.6.4.1. Функционалност/готовност на ИН
 ИН показва постоянно показание за 5 секунди, за да покаже, че ИН функционира.
 ИН остава в изключено положение за 10 секунди.
 След това ИН остава във включено положение за 5 секунди, за да индикира, че готовността на всички следени компоненти е пълна.
 ИН примигва веднъж в секундата за 5 секунди, за да индикира, че готовността на един или повече от следените компоненти не е пълна.
 След това ИН остава в изключено положение за 5 секунди.
 4.6.4.2. Наличие/отсъствие на неизправност
 След последователността, описана в точка 4.6.4.1., ИН индикира наличието на неизправност със серия просветвания или постоянно светене, в зависимост от приложимия режим на задействане, както е описано в последващите точки, или индикира липсата на неизправност със серия от единични просветвания. Когато е приложимо, всяко мигане се състои от 1 s включен ИН, последван от 1 s изключен ИН, а сериите от мигания са последвани от период от 4 s с изключен ИН.
 Разглеждат се четири режима на задействане, като режим на задействане 4 има предимство пред режими на задействане 1,2 и 3, режим на задействане 3 има предимство пред режими за задействане 1 и 2, режим на задействане 2 има предимство пред режим за задействане 1.
 4.6.4.2.1. Режим на задействане 1 — отсъствие на неизправност
 ИН мигва еднократно.
 4.6.4.2.2. Режим 2 — по команда, ИН при поискване
 ИН мига двукратно, ако СБД евентуално даде команда за ИН при поискване съгласно технологията за селективно представяне, описана в точка 4.6.3.1.
 4.6.4.2.3. Режим 3 — кратък ИН
 ИН мига трикратно, ако СБД евентуално даде команда за кратък ИН съгласно технологията за селективно представяне, описана в точка 4.6.3.1.
 4.6.4.2.4. Режим 4 — непрекъснат ИН
 ИН остава непрекъснато включен (непрекъснат ИН), ако СБД евентуално даде команда за непрекъснат ИН съгласно технологията за селективно представяне, описана в точка 4.6.3.1.
 4.6.5. Броячи, свързани с неизправностите
 4.6.5.1. Броячи на ИН
 4.6.5.1.1. Брояч на непрекъснат ИН
 СБД съдържа брояч на непрекъснат ИН, който да отчита броя на часовете, през които двигателят е работил със задействан непрекъснат ИН.
 Броячът на непрекъснат ИН брои до максималната стойност, предоставяна от двубайтов брояч със стъпка от един час и


text:
поддържа тази стойност, освен ако не са изпълнени условията, които допускат броячът да бъде върнат в нулево положение.
 Броячът на непрекъснат ИН работи, както следва:
 a)
 ако започва от нула, броячът на непрекъснатия ИН започва броенето, веднага щом е задействан непрекъснатият ИН;
 б)
 непрекъснатият ИН спира броенето и задържа текущата стойност, когато непрекъснатият ИН не е вече задействан;
 в)
 непрекъснатият ИН продължава броенето от точката, на която е бил задържан, ако неизправност, която има за резултат непрекъснат ИН, е открита в рамките на 3 работни последователности;
 г)
 непрекъснатият ИН започва наново броенето от нула, ако неизправност, която има за резултат непрекъснатия ИН, е открита в рамките на 3 работни последователности след последното задържане на брояча;
 д)
 броячът на непрекъснатия ИН се връща в нулево положение, когато:
 i)
 никаква неизправност, която води до непрекъснат ИН, не е открита по време на 40 цикъла на загряване или 200 часа работа на двигателя, от последното спиране на брояча, което събитие настъпи първо; или
 ii)
 четящото устройство на БД дава команда на СБД да изчисти СБД информацията.
 Фиг. В1
 Онагледяване на принципите на задействане на броячите на ИН
 Фиг. В2
 Онагледяване на принципите на задействане на брояч „Б1“
 4.6.5.1.2. Интегриращ брояч на непрекъснат ИН
 СБД съдържа интегриращ брояч на непрекъснат ИН, който да отчита общия брой на часовете, през които двигателят е работил през експлоатацията си със задействан непрекъснат ИН.
 Интегриращият брояч на непрекъснат ИН брои до максималната стойност, предоставяна от двубайтов брояч със стъпка от един час и поддържа тази стойност.
 Интегриращият брояч на непрекъснат ИН не може да бъде върнат в нулево положение от системата на двигателя, четящото устройство или разкачване на акумулатора.
 Кумулативния брояч на непрекъснат ИН работи, както следва:
 a)
 интегриращият брояч на непрекъснатия ИН започва броенето, веднага щом е задействан непрекъснатият ИН;
 б)
 интегриращият брояч на непрекъснатия ИН спира броенето и задържа текущата стойност, когато непрекъснатият ИН не е вече задействан;
 в)
 интегриращият брояч на непрекъснатия ИН продължава броенето от точката, на която е бил задържан, когато е задействан непрекъснат ИН;
 Фиг. В1 илюстрира принципа на интегриращия брояч на непрекъснат ИН и допълнение 2 към настоящото приложение съдържа примери, които илюстрират тази логика.
 4.6.5.2. Броячи, свързани с неизправностите от клас „Б1“
 4.6.5.2.1. Единичен „Б1“ брояч
 СБД съдържа „Б1“ брояч, който да отчита броя на часовете, през които двигателят е работил при наличие на неизправност от клас „Б1“.
 Броячът „Б1“ работи, както следва:
 a)
 броячът „Б1“ започва броене, веднага щом е открита неизправност от клас „Б1“ и потвърден и действащ диагностичен код за повреда е запазен в паметта;
 б)
 броячът „Б1“ спира броенето и задържа текущата си стойност, ако няма потвърдена и действаща неизправност от клас „Б1“ или когато всички неизправности от клас „Б1“ са изтрити от четящото устройство;
 в)
 броячът „Б1“ продължава броенето от точката, на която е бил задържан, ако последваща неизправност от клас „Б1“ е открита в рамките на 3 работни последователности.
 В случай, когато броячът „Б1“ е надхвърлил 200 работни часа на двигателя, СБД регулира брояча на 190 работни часа, когато СБД е установила, че няма


text:
потвърдена и действаща неизправност от клас „Б1“ или когато всички неизправности от клас „Б1“ са изтрити от четящото устройство. Броячът „Б1“ започва броенето от 190 работни часа на двигателя, ако последваща неизправност от клас „Б1“ е открита в рамките на 3 работни последователности.
 Броячът „Б1“ се връща на нула, когато са преминали три работни последователности, през които не са открити неизправности от клас „Б1“.
 Бележка: При наличие на единична неизправност от клас „Б1“, броячът „Б1“ не указва броя на работните часове на двигателя.
 Броячът Б1 може да събере броя на часовете на две или повече неизправности от клас „Б1“, без нито една от тях да е достигнала времето, показвано от индикатора.
 Броячът Б1 е предвиден единствено за определяне кога да бъде задействан непрекъснатият ИН.
 Фиг. В2 илюстрира принципа на брояча „Б1“, а допълнение 2 към настоящото приложение съдържа примери, които илюстрират тази логика.
 4.6.5.2.2. Множество „Б1“ броячи
 Производителят може да използва множество „Б1“ броячи. В този случай системата трябва да е в състояние да определи специфичен брояч „Б1“ за всеки клас на „Б1“ неизправност.
 Регулирането на специфичните броячи „Б1“ следва същите правила като единичния брояч „Б1“, като всеки специфичен брояч „Б1“ започва броене при откриване на зададената му неизправност от клас „Б1“.
 4.7. Информация OBD
 4.7.1. Записана информация
 Информацията, записвана от СБД, трябва да е на разположение при извънбордово поискване, комплектувана по следния начин:
 a)
 информация относно състоянието на двигателя;
 б)
 информация относно действащите неизправности, свързани с емисиите;
 в)
 информация за ремонт.
 4.7.1.1. Информация относно състоянието на двигателя
 Тази информация съобщава на контролната агенция (5) състоянието на ИН и свързаните данни (напр. брояч на непрекъснат ИН, готовност).
 СБД осигурява цялата информация (съгласно приложимия стандарт, определен в допълнение 6 към настоящото приложение) на техническото оборудване за обработка на данни, използвано при външна пътна проверка, и ще осигури на съответната контролна агенция следната информация:
 a)
 технологията за селективно/неселективно представяне;
 б)
 VIN (идентификационен номер на превозното средство);
 в)
 наличие на непрекъснат ИН;
 г)
 готовността на СБД;
 д)
 брой на работните часове на двигателя, през които последно е задействан непрекъснат ИН (брояч на непрекъснат ИН).
 Тази информация трябва да бъде достъпна единствено за четене (т.е. без изтриване).
 4.7.1.2. Информация относно действащите неизправности, свързани с емисиите
 Тази информация осигурява на всяка инспекция (6) подгрупа от свързани с двигателя данни на СБД, включително състоянието на ИН и свързаните данни (броячи на ИН), списък на действащите/потвърдени неизправности от класовете А и Б и свързаните данни (напр. брояч „Б1“).
 СБД осигурява цялата информация (съгласно приложимия стандарт, определен в допълнение 6 към настоящото приложение) на техническо оборудване за обработка на данни, използвано при външна пътна проверка, и осигурява на инспектора следната информация:
 a)
 номер на световния технически регламент (и ревизия) като елемент на маркировката за одобрение на типа по Правило No 49;
 б)
 технологията за селективно/неселективно представяне;
 в)
 VIN (идентификационен номер на превозното средство);
 г)
 статус на индикатора за неизправност;
 д)
 готовността на СБД;
 е)
 брой на циклите на загряване и на работните часове на двигателя, откогато записана информация на СБД е била за последно изтрита;
 ж)
 брой на


text:
работните часове на двигателя, през които последно е задействан непрекъснат ИН (брояч на непрекъснат ИН);
 з)
 събраният брой на работните часове с непрекъснат ИН (интегриращ брояч на непрекъснат ИН);
 и)
 стойността на брояча „Б1“ с най-голям брой работни часове на двигателя;
 й)
 потвърдените и действащи диагностични кодове за повреда за неизправности от клас „А“;
 к)
 потвърдените и действащи диагностични кодове за повреда за неизправности от класове „Б“ („Б1“ и „Б2“);
 л)
 потвърдените и действащи диагностични кодове за повреда за неизправности от клас „Б1“;
 м)
 софтуерен калибровъчен номер/а:
 н)
 софтуерен номер/а за утвърждаване спрямо спецификациите.
 Тази информация трябва да бъде достъпна единствено за четене (т.е. без изтриване).
 4.7.1.3. Информация за ремонт
 Тази информация осигурява на техниците по ремонта всички данни на СБД, определени в настоящото приложение (напр. информация за моментното състояние).
 СБД осигурява цялата информация (съгласно приложимия стандарт, определен в допълнение 6 към настоящото приложение) на техническо оборудване за обработка на данни, използвано при външна пътна проверка, и ще осигури на техника по ремонта следната информация:
 a)
 номер на световния технически регламент (и ревизия), за да бъде включен в маркировката за одобрение на типа по Правило No 49;
 б)
 идентификационен номер на превозното средство (VIN);
 в)
 статус на ИН;
 г)
 готовността на СБД;
 д)
 брой на циклите на загряване и на работните часове на двигателя, откогато записана информация на СБД е била за последно изтрита;
 е)
 статус на уреда за следене (т.е. изключен за остатъка от цикъл на кормуване, завършен цикъл на кормуване, незавършен цикъл на кормуване) от момента на последното изключване на двигателя за всеки уред за следене, използван за състоянието на готовност;
 ж)
 брой на работните часове на двигателя, през които последно е задействан ИН ( брояч на непрекъснат ИН);
 з)
 потвърдените и действащи диагностични кодове за повреда за неизправности от клас „А“;
 и)
 потвърдените и действащи диагностични кодове за повреда за неизправности от класове „Б“ („Б1“ и „Б2“);
 й)
 събрания брой на работните часове с непрекъснат ИН (интегриращ брояч на непрекъснат ИН).
 к)
 стойността на брояча „Б1“ с най-голям брой работни часове на двигателя;
 л)
 потвърдените и действащи диагностични кодове за повреда за неизправности от клас „Б1“ и брой на работните часове на двигателя от брояча (броячите) „Б1“;
 м)
 потвърдените и действащи диагностични кодове за повреда за неизправности от клас „В“;
 н)
 непотвърдени ДКП и надлежния им клас;
 о)
 предишно действали ДКП и надлежния им клас;
 п)
 информация в реално време за OEM избрани и поддържани сигнали от датчици, вътрешни и изходящи сигнали (вж. точка 4.7.2. и допълнение 5 към настоящото приложение);
 р)
 данни за моментното състояние, изисквани по настоящото приложение (вж. точка 4.7.1.4. и допълнение 5 към настоящото приложение);
 с)
 софтуерен калибровъчен номер/а;
 т)
 софтуерен номер/а за утвърждаване спрямо спецификациите.
 СБД изчиства всички записани неизправности на системата на двигателя и свързаните данни (информация за времето на работа, моментно състояние и т.н.) в съответствие с разпоредбите на настоящото приложение, когато искане за това е направено посредством външно изпитвателно ремонтно оборудване съгласно приложимия стандарт, определен в допълнение 6 към настоящото приложение.
 4.7.1.4. Информация за моментното състояние
 Най-малко един набор


text:
информация за моментното състояние се съхранява в момента, когато потенциален или потвърден и действащ диагностичен код за повреда се запазва в паметта по решение на производителя. Допуска се производителят да актуализира информацията за моментното състояние всеки път, когато непотвърден диагностичен код за повреда е открит наново.
 Моментното състояние включва работните условия на превозното средство в момента на откриване на неизправността и диагностичният код за повреда, свързан със съхранените данни. Моментното състояние включва информацията, показана в таблица 1 в допълнение 5 към настоящото приложение. Моментното състояние включва също цялата информация от таблици 2 и 3 в допълнение 5 към настоящото приложение, които се използват за целите на следене и контрол в специфичното контролно звено, което съхранява диагностичния код за повреда.
 Съхраняването на информация за моментното състояние, свързана с неизправност от клас „А“, има предимство пред информация за моментното състояние, свързана с неизправност от клас „Б1“, информация за моментното състояние, свързана с неизправност от клас „Б1“, има предимство пред информация за моментното състояние, свързана с неизправност от клас „Б2“, и също има предимство пред информация за моментното състояние, свързана с неизправност от клас „В“. Първата открита неизправност има предимство пред последната открита неизправност, освен когато последната открита неизправност е от по-висок клас.
 В случай на устройство, което е следено от СБД и не е обхванато от допълнение 5 към настоящото приложение, информацията за моментното състояние включва елементи от информацията от датчиците и задействащи механизми на това устройство по начин, подобен на описаните в допълнение 5 към настоящото приложение. Тя се предава за одобрение от органа по одобряването на типа по време на одобряването.
 4.7.1.5. Готовност
 С изключенията, посочени в точки 4.7.1.5.1., 4.7.1.5.2. и 4.7.1.5.3., готовността се поставя в положение „готов“, когато уред за следене или група уреди за следене, за които се отнася този статус, са работили и установили наличието (това означава съхраняване на потвърден и активен ДКП) или отсъствието на неизправността, свързана с дадения уред, от последното изтриване, извършено по външно задание или команда (напр. посредством външно четящо устройство). Готовността се поставя в положение „неготов“ чрез изтриване на паметта за код за повреда (вж. точка 4.7.4.), извършено по външно задание или команда (напр. посредством външно четящо устройство).
 Нормалното изключване на двигателя не причинява промяна в готовността.
 4.7.1.5.1. Производителят може да поиска, с одобрението на органа по одобряването на типа, статусът на готовност на уред за следене да бъде настроен да показва „готов“ без уредът да е завършил следенето, ако уредът за следене е изключен за многобройни работни последователности (минимум 9 работни последователности или 72 часа работа), поради на непрекъснатото наличие на екстремни условия за работа (напр. ниска околна температура, големи надморски височини). Всяко такова искане трябва да посочи условията за изключване на системата за следене и броя на работните последователности, които да изтекат без завършване на следенето, преди статусът на готовността да бъде указан като „готов“. При никакви обстоятелства описаните в искането на производителя екстремни околни или височинни условия не могат да бъдат по-леки от посочените в настоящото приложение за временно изключване на СБД.
 4.7.1.5.2. Уреди за следене, свързани с готовността


text:
Функцията „готовност“ трябва да бъде предвидена за всеки уред за следене или групи от уреди за следене, които се изискват при и посредством позоваване на настоящото приложение, с изключение на точки 11 и 12 от допълнение 3 към настоящото приложение.
 4.7.1.5.3. Готовност за непрекъснат ИН
 Функцията „готовност“ за всеки уред за следене или групи от уреди за следене, посочени в точки 1, 7 и 10 от допълнение 3 към настоящото приложение, които се изискват при и посредством позоваване на настоящото приложение, както и се считат съгласно настоящото приложение за непрекъснат ИН, трябва да указва винаги „готов“.
 4.7.2. Информация за потока от данни
 СБД предоставя в реално време на четящо устройство информацията, показана в таблици 1 — 4 в допълнение 5 към настоящото приложение, при поискване (следва да се използват действителните стойности на сигналите вместо заместващи стойности).
 За целта на изчислението на параметрите на товара и въртящия момент, СБД докладва най-точните стойности, които са изчислени в рамките на съответното звено за електронен контрол (напр. компютър за контрол на двигателя).
 Таблица 1 в допълнение 5 към настоящото приложение дава списък на задължителната информация на СБД, свързана с товара и честотата на въртене на двигателя.
 Таблица 3 в допълнение 5 към настоящото приложение показва останалата информация на СБД, която трябва да бъде включена, ако е използвана от СБД или системата за регулиране на емисиите, за активиране или изключване на уредите за следене на СБД.
 Таблица 4 в допълнение 5 към настоящото приложение показва информацията, която се изисква да бъде включена, ако двигателят поддържа, отчита или изчислява такава (7). По решение на производителя може да бъде включена друга информация за моментно състояние или информация за потока от данни.
 В случай на устройство, което е следено от СБД и не е обхванато от допълнение 5 към настоящото приложение (напр. SCR), информацията за потока от данни включва елементи от информацията от датчиците и задействащи механизми на това устройство по начин, подобен на описаните в допълнение 5 към настоящото приложение. Тя се предава за одобрение от органа по одобряването на типа по време на одобряването.
 4.7.3. Достъп до информация за СБД
 Достъп до информацията за СБД се осигурява единствено в съответствие със стандартите, упоменати в допълнение 6 към настоящото приложение и следващите подточки (8).
 Достъп до информация за СБД не трябва да зависи от код за достъп или друго устройство или метод, който може да бъде получен единствено от производителя или доставчиците. Тълкуването на информацията за СБД не трябва да изисква необходима уникална декодираща информация, освен ако самата тази декодираща информация е общодостъпна.
 Поддържа се метод на единен достъп (т.е. единствена точка/възел на достъп) до информацията за БД за получаване на цялата информация за БД. Този метод позволява достъп до цялата информация на БД, изисквана от настоящото приложение. Този метод позволява също достъпа до специфични, по-малки пакети от информация, определени в настоящото приложение (напр. пакет от информация относно годност за движение по пътищата на превозното средство в случай на БД, свързана с емисиите)
 Достъп до информация за СБД се предоставя с използването на поне една от следните


text:
серии стандарти, упоменати в допълнение 6 към настоящото приложение:
 a)
 ISO 27145 заедно с ISO 15765-4 (базирана на CAN);
 б)
 ISO 27145 заедно с ISO 13400-4 (използваща протоколи TCP/IP);
 в)
 SAE J1939-73.
 Производителите трябва да използват съответните определени в ISO или SAE кодове за повреда (напр. P0xxx, P2xxx и т.н.) при всяка възможност. Ако това идентифициране не е възможно, производителят може да използва диагностичните кодове за повреда съгласно съответните клаузи в ISO 27145 или SAE J1939. Трябва да има пълен достъп до кодовете за повреда с помощта на стандартно диагностично оборудване, което отговаря на разпоредбите на настоящото приложение.
 Производителят трябва да предостави на съответния ISO или SAE орган по стандартизация, като използва ISO или SAE процедурата, диагностичните данни, свързани с емисиите, които не са посочени по ISO 27145 или SAE J1939, но имат отношение към настоящото приложение.
 Трябва да е възможен достъп до информацията за БД посредством жична връзка.
 Данните от БД се предоставят от СБД при поискване, като се използва четящо устройство, което е в съответствие с приложимите стандарти, упоменати в допълнение 6 към настоящото приложение (комуникация с външно изпитвателно устройство).
 4.7.3.1. Жична връзка, базирана на CAN-комуникация
 Скоростта на комуникация по жичния канал за обмен на данни на СБД е 250 kbps или 500 kbps.
 Производителят отговаря за избора на скорост на обмен на данни и проектиране на СБД съгласно изискванията, посочени в стандартите, упоменати в допълнение 6 към настоящото приложение и посочени в настоящото приложение. СБД трябва да допуска автоматично откриване между тези две скорости на обмен на данни, упражнявани от външно изпитвателно оборудване.
 Комуникационният интерфейс между превозното средство и външното изпитвателно оборудване за диагностика (напр. четящо устройство) е стандартизиран и отговаря на всички изисквания на ISO 15031 3 Type A (12 VDC електрическо захранване), Type B (24 VDC електрическо захранване) или SAE J1939-13 (12 или 24 VDC електрическо захранване).
 4.7.3.2. Подлежи на уточняване за жична връзка, използваща протоколи TCP/IP (Ethernet).
 4.7.3.3. Местоположение на конектора
 Конекторът се разполага във вътрешността на превозното средство от страната на водача в нишата за краката в област, описана от страната на водача в превозното средство и края на централната конзола от страната на водача (или централната линия на превозното средство, ако то няма централна конзола) и в положение не по-високо от най-ниската точка на волана, когато той е в най-долна позиция. Конекторът не може да е разположен върху или в централната конзола (т.е. нито на хоризонталните повърхности близо до монтирания на пода лост за превключване на предавки, лоста на ръчната спирачка или поставките за чаши, нито на вертикалните повърхности близо до стерео/радиоуредбата, климатичната инсталация или навигационната система). Местоположението на конектора е лесно за идентифициране и достъп (напр. за свързване с извънбордови уред). За превозни средства, оборудвани с врата от страната на водача, трябва да е възможно лесното откриване и достъп до конектора от лице, което стои изправено (или „приведено“) отвън на превозното средство от страната на водача, при отворена врата от страната на водача.
 По искане на производителя органът по одобряването на типа може да одобри алтернативно местоположение, при условие че мястото


text:
за монтаж е леснодостъпно и защитено срещу случайни повреди, възникващи при нормални условия на работа, напр. мястото, описано в серия стандарти ISO 15031.
 Ако конекторът е покрит или поставен в специална кутия за оборудване, капакът или вратата на отделението трябва да може да се отмества ръчно без използването на инструменти и да бъде ясно етикетирана „СБД“ за идентификация на мястото на конектора.
 Производителят може да оборудва превозните средства с допълнителни диагностични конектори и връзки за обмен на данни за специфични цели на производството, различни от изискваните функции на БД. Ако допълнителният конектор отговаря на един от стандартните конектори за диагностика, допускани по допълнение 6 към настоящото приложение, единствено конекторът, изискван от настоящото приложение е ясно етикетиран „СБД“, за да се различава от останалите подобни конектори.
 4.7.4. Изтриване/пренастройка на информацията на БД от четящото устройство
 По задание на четящото устройство компютърната памет изтрива или пренастройва към стойностите, определени в настоящото приложение, следните данни от компютърната памет.
 Информационни данни на БД
 Изтриваема
 Инициализируема (9)
 Статус на ИН
 X
 Готовност на СБД
 X
 Брой на работните часове на двигателя, през които последно е задействан ИН ( брояч на непрекъснат ИН)
 X
 Всички диагностични кодове за повреда
 X
 Стойност на брояча „Б1“ с най-голям брой работни часове на двигателя
 X
 Брой работни часове на двигателя от брояча „Б1“ (броячите)
 X
 Данни за моментно състояние, изисквани по настоящото приложение
 X
 Информацията на БД не се изтрива от разкачване на акумулатора/рите.
 4.8. Електронна сигурност
 Всяко превозно средство с компютър за контрол на емисиите трябва да притежава конструктивни особености за възпрепятстване на възможността за внасяне на изменения, освен разрешените от производителя. Производителят разрешава да се внасят модификации, ако те са необходими за диагностицирането, обслужването, проверката, модернизирането или ремонта на превозното средство.
 Всякакви препрограмируеми компютърни кодове или работни параметри трябва да са устойчиви към външна намеса и да позволяват ниво на защита, поне толкова добра, каквито са разпоредбите в ISO 15031-7 (SAE J2186) или J1939-73, при условие че защитата се управлява от протоколите и съединителя за диагностика, както е предписано в настоящото приложение. Всички сменяеми чипове с памет за калибриране трябва да са залети, захванати в запечатан корпус или защитени чрез електронни алгоритми и трябва да не могат да се сменят без специализирани инструменти и процедури.
 Програмно определяните експлоатационни параметри на двигателя не трябва да могат да се сменят без помощта на специални инструменти и процедури (например запоени или залети компютърни компоненти или запечатани (или запоени) компютърни кутии).
 Производителите трябва да предприемат адекватни мерки за защита на настройката за подаване на максимално гориво от намеса, докато превозното средство е в експлоатация.
 Производителите могат да подадат молба до органа по одобряването на типа за освобождаване от едно от тези изисквания за онези превозни средства, за които е малко вероятно да изискват защита. Критериите, по които органът по одобряването на типа взема решение за освобождаване, включват, без да са посочени изчерпателно, наличието в момента на интегрални схеми за контрол на параметрите, способността за работа на превозното средство при високи показатели и прогнозният обем от продажби на превозното средство.
 Производителите, които


text:
използват компютри с програмируеми компютърни кодове (напр., от тип EEPROM, електрически изтриваема програмируема постоянна памет, изтриваща се по електрически път) трябва да възпрепятстват всяко непозволено препрограмиране. Производителите трябва да включат технологии за повишена защита срещу намеса и защита от записване, изискващи електронен достъп до външен компютър, поддържан от производителя. Органът по одобряването на типа може да одобри алтернативни методи, предоставящи еквивалентно ниво на защита против вмешателство.
 4.9. Надеждност на СБД
 СБД трябва да бъде така проектирана и конструирана така, че да може да идентифицира типовете неизправности за целия период на експлоатация на превозното средство или системата на двигателя.
 Всички допълнителни разпоредби относно надеждността на СБД се съдържат в настоящото приложение.
 СБД не трябва да е програмирана или проектирана, така че да се изключва частично или пълно на основата на износеността, остаряването и/или километража на превозното средство по време на действителната експлоатация на превозното средство, нито системата трябва да съдържа алгоритъм или технология, проектирана да намалява ефективността на СБД с течението на времето.
 5. ИЗИСКВАНИЯТА КЪМ РАБОТНИТЕ ПОКАЗАТЕЛИ
 5.1. Прагове
 Прагови стойности на БД (ПСБД) за приложимите критерии за следене, определени в допълнение 3 към настоящото приложение, са определени в основната част на настоящото правило.
 5.2. Временно блокиране на СБД
 Органите по одобряването на типа могат да одобрят временно изключване на СБД при условията, посочени в подточките, които следват.
 По време на одобряването на типа производителят предоставя на органа по одобряването на типа подробно описание на всяка от технологиите за временно изключване на СБД и данни и/или техническа оценка, доказващи, че следенето по време на съответните условия е недостоверно или непрактично.
 Във всички случаи следенето се възобновява, веднага щом условията, оправдаващи временното изключване, не са вече налице.
 5.2.1. Работна безопасност на двигателя/превозното средство
 Производителите могат да поискат да бъде одобрено изключване на засегнатите системи за следене на БД, когато са задействани технологии за работна безопасност.
 От СБД за следене не се изисква да оценява компоненти при неизправност, ако такава оценка би довела до риск за безопасното използване на превозното средство.
 5.2.2. Околна температура и височинни условия
 Производителите могат да подадат заявление за одобряване на изключване на уреди за следене на СБД:
 a)
 при околна температура под 266 K (-7 °C) в случай, когато температурата на охлаждащия агент не е достигнала минимална температура от поне 333 K (60 °C); или
 б)
 при околна температура под 266 K (-7 °C) в случай на замръзнал реагент; или
 в)
 при околна температура над 308 K (35 °C); или
 г)
 при надморска височина над 2 500 m.
 Също така производителят може да подаде заявление за одобряване на временно изключване на уред за следене на СБД при други околни и височинни условия, ако се установи, че производителят е доказал с данни и/или техническа оценка, че при посочените околни условия евентуално ще бъде направена погрешна диагностика поради въздействието им върху самия компонент (напр. замръзване на компонента, въздействие върху съответствието с толерансите на датчиците).
 Бележка: Околните условия може да бъдат преценени с непреки методи. Например околната температура може да бъде определена на основата на температурата на входящия въздух.
 5.2.3.


text:
Ниско ниво на горивото
 Производителите могат да подадат заявление за одобряване на изключване на уреди за следене, върху които оказва въздействие ниско ниво/налягане на горивото или свършване на горивото (напр. диагностициране на неизправност на горивната система или прекъсване на запалването), както следва:
 Дизелово гориво
 Газове
 ПГ
 ВНГ
 a)
 за такова изключване разглежданото ниско ниво на горивото не превишава 100 литра или 20 % от нормалната вместимост на резервоара за гориво, в зависимост кое от двете е по-ниско;
 X
 X
 б)
 за такова изключване разглежданото ниско ниво на налягане на горивото в резервоара не надвишава 20 процента от номиналното налягане на горивото в резервоара.
 X
 5.2.4. Акумулатор на превозното средство и нива на системното напрежение
 Производителите могат да подадат заявление за одобряване на изключване на системи за следене, върху които оказва въздействие акумулаторът на превозното средство и нивата на системното напрежение.
 5.2.4.1. Ниско напрежение
 За системи за следене, върху които оказва въздействие разреждането на акумулатора на превозното средство и спадането на системното напрежение, производителите могат да подадат заявление за одобряване на изключване на системи за следене, когато акумулаторът или системното напрежение са под 90% от номиналното напрежение (или 11,0 V за 12 V акумулатор, 22,0 V за 24 V акумулатор). Производителите могат да подадат заявление за одобряване на използването на пределни стойности на напрежението по-високи от стойността, при която се деактивира следенето на системите.
 Производителят демонстрира, че следенето при такова напрежение е ненадеждно и че или не е вероятно превозното средство да е в действие за продължителен период от време под критериите за изключване, или СБД следи напрежението на акумулатора или системата и открива неизправност при напрежението, използвано за изключване на други уреди за следене.
 5.2.4.2. Високо напрежение
 За системи за следене, свързани с емисиите, върху които оказва въздействие високото ниво на напрежението на акумулатора на превозното средство и на системата, производителите могат да подадат заявление за одобряване на изключване на системи за следене, когато напрежението на акумулатора или системата превишава определеното от производителя напрежение.
 Производителят демонстрира, че следенето над определеното от производителя напрежение е ненадеждно и че или предупредителната светлина за електрическата система за захранване/генератора свети (или датчикът на напрежението е в червената зона), или СБД следи напрежението на акумулатора или системата и открива неизправност при напрежението, използвано за изключване на други уреди за следене.
 5.2.5. Включено звено, консумиращо мощност
 Производителят може да подаде заявление за одобряване на временно изключване на засегнатите уреди за следене в превозните средства, оборудвани със звено, консумиращо мощност, при условие че това звено е временно активно.
 5.2.6. Принудително регенериране
 Производителят може да подаде заявление за одобряване на изключване на уреди за следене на СБД по време на принудително регенериране система за контрол на емисиите, намираща се след двигателя (напр. филтър за прахови частици).
 5.2.7. Спомагателна технология за контрол на емисии (AES)
 Производителят може да подаде заявление за одобряване на изключване на уреди за следене на СБД по време на работата на AES, включително MECS, при условия, които не са уредени вече в точка 5.2., ако способността за следене на уреда за следене е засегната от


text:
работата на AES.
 5.2.8. Презареждане с гориво
 След презареждане с гориво производителят на превозно средство, използващо газово гориво, може временно да изключи системата за бордова диагностика (СБД), ако системата трябва да се адаптира към отчетената от модула за електронно управление промяна в качеството и състава на горивото.
 Системата за бордова диагностика трябва да бъде отново активирана веднага след като новото гориво е отчетено и са пренастроени параметрите на двигателя. Това изключване трябва да бъде ограничено до максимум 10 минути.
 6. ИЗИСКВАНИЯ КЪМ ДОКАЗАТЕЛСТВАТА
 Основните елементи на доказателствата за съответствието на СБД с изискванията на настоящото приложение са, както следва:
 a)
 процедура за избор на базова система на двигател със СБД. Базовата система за двигател със СБД се избира от производителя в съгласие с органа по одобряването на типа;
 б)
 процедура за доказване на класификация на неизправност. Производителят предоставя на органа по одобряването на типа класификацията на всяка неизправност за тази базова система на двигател със СБД и необходимите подкрепящи данни, за обосноваване на всяка класификация;
 в)
 процедура за квалификация на компонент с влошени характеристики. За целите на изпитването на СБД производителят осигурява, при поискване от страна на органа по одобряването на типа, компоненти с влошени характеристики. Тези компоненти се квалифицират на базата на подкрепящите данни, осигурени от производителя.
 г)
 процедура за избор на еталонно гориво в случай на газов двигател.
 6.1. Семейство СБД на емисиите
 Производителят отговаря за определяне състава на семейство СБД на емисиите. Групирането на системите двигатели в семейство СБД на емисиите се основава на добрата техническа преценка и подлежи на одобрението на органа по одобряването на типа.
 Двигатели, които не принадлежат към едно и също семейство двигатели, може същевременно да принадлежат към едно и също семейство СБД на емисиите.
 6.1.1. Параметри за определяне на семейство СБД на емисиите
 Семейство СБД на емисиите може да се определи чрез основните проектни параметри, които трябва да са общи за системите двигатели в семейството.
 За да може да се приеме, че системите двигатели принадлежат към едно и също семейство СБД на емисиите, следният списък с основни параметри трябва да бъде общ за всички:
 a)
 системи за контрол на емисиите;
 б)
 методи за следене на БД;
 в)
 критерии за следене на работа и компоненти;
 г)
 параметри на следенето (напр. честота).
 Тези сходства се демонстрират от производителя посредством съответна техническа демонстрация или други подходящи процедури и подлежат на одобрението на органа по одобряването на типа.
 Производителят може да подаде заявление за одобряване от органа по одобряването на типа на второстепенни разлики в методите на следене/диагностициране на контролната система на двигателя за емисиите, дължащи се на вариации в конфигурацията на системата на двигателя, когато тези методи се разглеждат като сходни от производителя и:
 a)
 те се различават единствено защото отговарят на спецификата на разглежданите компоненти (напр. размер, дебит на отработилите газове и др.); или
 б)
 техните сходства се основават на добрата техническа преценка.
 6.1.2. Базова система на двигател със СБД
 Съответствието на семейство СБД на емисиите с изискванията на настоящото приложение се постига с демонстриране на съответствието на базовата система на двигател с БД


text:
от това семейство.
 Базовата система за двигател със СБД се избира от производителя и подлежи на одобрението на органа по одобряването на типа.
 Преди изпитването органът по одобряването на типа може да реши да поиска от производителя да избере допълнителен двигател за демонстрация.
 Производителят може също да предложи на органа по одобряването на типа да изпита допълнителни двигатели, за да се обхване цялото семейство СБД на емисиите.
 6.2. Процедури за доказване на класификация на неизправност
 Производителят осигурява документацията, която обосновава пред органа по одобряването на типа съответната класификация на всяка неизправност. Документацията включва анализ на повредите (напр. елементи на „режим на повреди и анализ на ефекти“) и може също да включва:
 a)
 резултати от симулации:
 б)
 резултати от изпитвания;
 в)
 позоваване на вече одобрени класификации.
 В следващите точки са изброени изискванията за доказване на правилността на класификацията, включително изискванията за изпитване. Минималният брой изпитвания е четири, а максималният брой — четири пъти броя на семействата двигатели, разглеждани в рамките на семейство СБД на емисиите. Органът по одобряването на типа може да реши да съкрати изпитването по всяко време преди достигане на този максимален брой изпитвания за повреда.
 В специфични случаи, когато изпитването за класификация не е възможно (напр., ако е задействан MECS и двигателят не може да извърши съответното изпитване и т.н.) неизправността може да се класифицира на основата на техническа обосновка. Това изключение се документира от производителя и подлежи на одобрението на органа по одобряването на типа.
 6.2.1. Демонстрация на класификация в клас „А“
 Класификацията, направена от производителя, на неизправност в клас „А“ не подлежи на демонстрационно изпитване.
 Ако органът по одобряването на типа не е съгласен с класификацията на неизправност в клас „А“, направена от производителя, органът по одобряването на типа изисква класификация на тази неизправност съответно в клас „Б1“, „Б2“ или „В“.
 В този случай в документа за одобрение се отбелязва, че класификацията на неизправността е била дадена съгласно изискването на органа по одобряването на типа.
 6.2.2. Демонстрация на класификация в клас „Б1“ (различаване между „А“ и „Б1“ )
 За да се обоснове класификацията на неизправност клас „Б1“, документацията трябва ясно да демонстрира, че, при определени обстоятелства (10), неизправността има за резултат емисии, които са по-ниски от ППС.
 В случай че органът по одобряването на типа поиска изпитване на емисии за доказване на класификация на неизправност в клас „Б1“, производителят демонстрира, че емисиите, дължащи се на точно тази неизправност са, при избрани обстоятелства, под ПСБД:
 a)
 производителят избира обстоятелствата за изпитването в съгласие с органа по одобряването на типа;
 б)
 от производителя не се изисква да демонстрира, че при други обстоятелства емисиите, дължащи се на неизправността, са в действителност по-високи от ПСБД.
 Ако производителят не успее да демонстрира правилността на класификация като клас „Б1“, неизправността се класифицира като клас „А“.
 6.2.3. Демонстрация на класификация в клас „Б1“ (различаване между „Б1“ и „Б2“)
 Ако органът по одобряването на типа не е съгласен с класификацията на неизправност в клас „Б1“, направена от производителя, понеже счита, че ПСБД не са превишени, органът по одобряването на типа изисква класификация на тази


text:
неизправност в клас „Б2“ или „В“. В този случай в документа за одобрение се отбелязва, че класификацията на неизправността е била дадена съгласно изискването на органа по одобряването на типа.
 6.2.4. Демонстрация на класификация в клас „Б2“ (различаване между „Б2“ и „Б1“)
 За да се обоснове класификацията на неизправност в клас „Б2“, документацията трябва ясно да демонстрира, че, при определени обстоятелства, неизправността има за резултат емисии, които са по-ниски от ПСБД.
 Ако органът по одобряването на типа не е съгласен с класификацията, направена на неизправност, в клас „Б2“, понеже счита, че ПСБД са превишени, от производителя може да се изиска да демонстрира с изпитване, че емисиите, дължащи се на неизправността, са по-ниски от ПСБД. Ако изпитването е неуспешно, тогава органът по одобряването на типа изисква нова класификация на тази неизправност в „А“ или „Б1“ и производителят демонстрира впоследствие подходящата класификация и документацията се актуализира.
 6.2.5. Демонстрация на класификация в клас „Б2“ (различаване между „Б2“ и „В“)
 Ако органът по одобряването на типа не е съгласен с класификацията, направена от производителя, на неизправност в клас „Б2“, понеже счита, че ПСБД не са превишени, органът по одобряването на типа изисква класификация на тази неизправността в клас „В“. В този случай в документа за одобрение се отбелязва, че класификацията на неизправността е била дадена съгласно изискването на органа по одобряването на типа.
 6.2.6. Демонстрация на класификация в клас „В“
 За да се обоснове класификацията на неизправност в клас „В“, производителят демонстрира, че емисиите са по-ниски от регулираните гранични стойности на емисиите.
 Ако органът по одобряването на типа не е съгласен с класификацията, направена на неизправност, в клас „В“, от производителя може да се изиска да демонстрира с изпитване, че емисиите, дължащи се на неизправността, са по-ниски от регулираните гранични стойности на емисиите.
 Ако изпитването е неуспешно, тогава органът по одобряването на типа изисква нова класификация на тази неизправност и производителят демонстрира впоследствие подходящата класификация и документацията се актуализира.
 6.3. Процедури за демонстрация на работните характеристики на СБД
 Производителят предоставя на органа по одобряването на типа пълен комплект документи, който доказва съответствието на СБД по отношение на способността ѝ за следене, което може да включва:
 a)
 алгоритми и схеми на решения;
 б)
 резултати от изпитвания и/или симулации;
 в)
 позоваване на вече одобрени системи за следене и др.
 В следващите точки са изброени изискванията за демонстрация на работните характеристики на СБД, включително изискванията за изпитване. Броят на изпитванията трябва да бъде равен на четири пъти броя семействата двигатели, разглеждани в рамките на семейство на СБД на емисиите, но не трябва да бъде по-малък от 8.
 Избраните уреди за следене трябва да бъдат съобразени по добре балансиран начин с различните типове уреди за следене, споменати в точка 4.2. (т.е. следене на праговите стойности на емисиите, следене на работата, следене на главна функционална повреда и следене на компоненти). Избраните уреди за следене трябва също да бъдат съобразени по добре балансиран начин с различните точки, изброени в допълнение 3 към настоящото приложение.
 6.3.1. Процедури за демонстрация на работните характеристики на СБД чрез изпитване
 В допълнение на подкрепящите данни,